Author: agenda0
Company: agenda

NÁVRH  
UZNESENIA  VLÁDY  SLOVENSKEJ  REPUBLIKY
 č. .............
z....................................

k návrhu na zabezpečenie plnenia úloh z uznesení NR SR č. 1333/2001 a 1336/2001

Vláda

A.	berie na vedomie

A.1.	uznesenie NR SR č. 1333/2001 k správe o súčasnom stave a plnení úloh Programového vyhlásenia vlády SR v oblasti politiky zamestnanosti (tlač 856),

A.2.	uznesenie NR SR č. 1336/2001 k správe o rozvoji cestovného ruchu a Národný program rozvoja cestovného ruchu v SR (tlač 923);

B.	konštatuje, že

B.1.	alt.1	úloha uvedená v bode C.4 uznesenia NR SR č. 1333/2001 je premietnutá v materiáli Národný plán zamestnanosti, ktorý vláda schválila uznesením vlády SR č. 908 z 8. 11. 2000,

	alt.2	úloha uvedená v bode C.4 uznesenia NR SR č. 1333/2001 je premietnutá v materiáli Národný plán regionálneho rozvoja SR, ktorý vláda schválila uznesením vlády SR č. 240 z 15. 3. 2001,

B.2.	úloha uvedená v bode C.5 uznesenia NR SR č. 1333/2001 je zapracovaná do materiálu Princípy, výsledky a ďalšie smerovanie hospodárskej politiky, ktorý vláda schválila  uznesením vlády SR č. 28 zo 17. 1. 2001,

B.3.	úloha uvedená v bode C.7 uznesenia NR SR č. 1333/2001 je zapracovaná v čl. 12 ods. 3 Legislatívnych pravidiel vlády SR na základe uznesenia vlády SR č. 345 bod B.1 zo 6. 5. 1999,

B.4.	úloha uvedená v bode C uznesenia NR SR č. 1336/2001 je uložená ministrovi hospodárstva v prílohe k uzneseniu vlády SR č. 185 z 28. 2. 2001;

C.	ukladá

podpredsedovi vlády I. Miklošovi

C.1.	v spolupráci s príslušnými ministrami zabezpečiť vypracovanie a predložiť na rokovanie vlády materiál „Hospodárska a priemyselná politika SR“, ktorý by obsahoval aj rozbor stavu a výhľad opatrení zameraných na riešenie a spolufinancovanie tvorby pracovných miest,

ministrovi školstva

C.2.	v spolupráci s ministrom práce, sociálnych vecí a rodiny pripraviť podmienky vo výchovno-vzdelávacom systéme, ktoré umožnia v rokoch 2001 – 2006 zvýšiť počet študentov stredných škôl a poslucháčov vysokých škôl s cieľom zmierniť mieru nezamestnanosti občanov a súčasne zvýšiť vzdelanostnú úroveň mladých ľudí, čím sa zlepší ich konkurencieschopnosť na trhu práce,

ministrovi hospodárstva
ministrovi dopravy, pôšt a telekomunikácií
ministrovi pôdohospodárstva

a odporúča

prezidentovi prezídia Fondu národného majetku SR

C.3.	preskúmať odmeňovanie štatutárnych orgánov v štátnych podnikoch, štátnych akciových spoločnostiach, vo Fonde národného majetku SR za účelom ich primeranej úpravy k hospodárskym výsledkom príslušného štátneho podniku a úrovni miezd v národnom hospodárstve a  prijať opatrenia na zjednanie nápravy,

ministrovi práce, sociálnych vecí a rodiny

C.4.	zlepšiť legislatívne podmienky programu verejnoprospešných prác (možnosť opätovného zamestnania aj po polročnom uplynutí verejnoprospešných prác, docieliť, aby verejnoprospešné práce boli realizované počas celého roka, hľadať doplnkové zdroje financovania verejnoprospešných prác) zapracovaním do návrhu novely zákona NR SR č. 387/1996 Z.z. o zamestnanosti v znení neskorších predpisov, ktorá bude predložená v súlade s Plánom legislatívnych úloh vlády SR na rok 2001
 
	do 30.  9 . 2001

D.	poveruje

predsedu vlády

D.1.	predložiť materiály uvedené v bodoch B.1 a B.2 tohto uznesenia do Národnej rady SR

	do 31. 5. 2001

alt. 1    ministra práce, sociálnych vecí a rodiny
alt. 2    ministra výstavby a regionálneho rozvoja

D.2.	odôvodniť materiál uvedený v bode B.1 tohto uznesenia v Národnej rade SR,

podpredsedu vlády I. Mikloša

D.3.	odôvodniť materiál uvedený v bode B.2 tohto uznesenia v Národnej rade SR.

Vykonajú:	predseda vlády
	podpredseda vlády  I. Mikloš
	minister práce, sociálnych vecí a rodiny
	minister hospodárstva
	minister pôdohospodárstva
	minister dopravy, pôšt a telekomunikácií
	minister školstva

Na vedomie:	predseda Národnej rady SR
	prezident prezídia Fondu národného majetku SR